Alex Haley

** Alexander Murray Palmer Haley** (11. august 1921 – 10. februar 1992) bio je američki pisac i novinar. Najpoznatiji je kao autor romana **' i ko-autor''[[The Autobiography of Malcolm X]]'' (koju je napisao zajedno s [[Malcolm X|Malcolmom X-om]]).

== Biografija ==
Haley je rođen u gradu [[Ithaca (New York)|Ithaca]] u [[Država New York|državi New York]], ali je najranije djetinjstvo proveo u gradu [[Henning (Tennessee)|Henning]] u državi [[Tennessee]] prije nego što se vratio u Ithacu gdje je njegov otac Simon Alexander Hailey, odlikovani veteran [[prvi svjetski rat|prvog svjetskog rata]] postao profesor poljoprivrede na [[Univerzitet Cornell|Univerzitetu Cornell]]. Za razliku od svog oca, koji je dobio prestižno mjesto savladavši [[rasizam|rasističke]] predrasude, mladi je Haley je imao problema s disciplinom i bio izbacivan iz škola, pa je otac pristao da ga pošalje u [[Obalna straža SAD|Obalnu stražu]] 1939. godine. Haley je prilikom dugotrajne plovidbe otkrio talent za pisanje, ispočetka se uzdržavajući pišući ljubavna pisma svojim drugovima. Haley, kojemu je zbog rase ispočetka bilo zapriječeno napredovanje u službi, godine 1949. je dobio službeno mjesto novinara, a deset godina kasnije je napustio službu kao Vrhovni novinar Obalne straže SAD.

Haley je svoju spisateljsku karijeru nastavio i kao civil, dobivši mjesto urednika u časopisu ''[[Reader's Digest]]''. Početkom 1960-ih je radio za ''[[Playboy Magazine|Playboy]]'', a specijalnost su mu postali intervjui sa slavnim ličnostima kao što su [[Miles Davis]] i [[Martin Luther King]], ali i kontroverznim osobama kao [[George Lincoln Rockwell]], osnivač [[Američka nacistička partija|Američke nacističke partije]]. Serija razgovora s militantnim crnačkim vođom [[Malcolm X|Malcolmom X-om]] je godine [[1965]]. pretočena u ''[[Autobiografija Malcolma X-a|Autobiografiju Malcolma X-a]]'', izdanu nekoliko mjeseci prije njegovog ubistva.

Haley je godine 1976. nakon višegodišnjeg istraživanja izdao **', roman koji se djelomično temeljio na historiji njegove porodice, odnosno opisivao život Kunta Kinte, mladog Mandinke koji je u 18. vijeku otet iz Gambije i prodan kao rob u Sjevernoj Americi. Roman je doživio ogroman uspjeh, postao najprodavanija knjiga crnog autora u američkoj historiji. Haley je nagrađen prestižnom Pulitzerovom nagradom, a svjetskoj slavi je pridonijela i hvaljena miniserija prikazivana širom svijeta, a koja je Korijene učinila jednim od elemanata popularne kulture 1970-ih te izazvala opće zanimanje za geneaologiju. Haleyevu su slavu, međutim, zatamnile optužbe za izmišljanje događaja u njegovim knjigama, odnosno plagijarizam, što je potvrđeno u sudskom sporu s autorom Haroldom Courlanderom.

Kasnijih godina je Haley nastojao napisati još jedan roman temeljen na historiji njegove porodice. Godine 1992. je umro od srčanog udara, ne dovršivši roman **, a koga je kasnije dovršio David Stevens.

## Reference

## Vanjske veze
* Biography 
* The Kunta Kinte - Alex Haley Foundation
* Coast Guard cutter named after Alex Haley
* ''Roots'' tribute page 
* Alex Haley's Gravesite
* Alex Haley's Interview with Dr. Martin Luther King, Jr.
* Alex Haley's Interview with Miles Davis
* Alex Haley's Interview with Malcolm X
* Official ''Roots: 30th Anniversary Edition'' website
* Pace, Eric. "Alex Haley, 70, Author of 'Roots,' Dies," ''The New York Times'', February 11, 1992.